Blaze7451/Wiki-th-20250601 huggingface dataset:
เจสัน อาร์. มัวร์

เจสัน อาร์. มัวร์ (Jason R.Moore) เป็นนักแสดงชาวจาเมกา-อเมริกันที่อยู่ในลอสแอนเจลิส รัฐแคลิฟอร์เนีย สหรัฐ

**อาชีพ**
เจสันมัวร์เกิดที่คิงส์ตัน ประเทศจาเมกา แต่เติบโตในออลบานี นิวยอร์ก เขาย้ายไปนครนิวยอร์กหลังจากเรียนจบวิทยาลัยและไม่นานหลังจากนั้นก็ได้แสดงในซีรีส์ทางโทรทัศน์เช่น ลอว์แอนด์ออร์เดอร์ : หน่วยสืบสวนคดีอุกฉกรรจ์พิเศษ, คิงส์ และ ดิอันยูชวลส์. มัวร์มีบทบาทเล็ก ๆ ในภาพยนตร์เรื่องแรกของเขาเรื่อง ศึกอภินิหารพ่อมดถล่มโลก ตามด้วย คิลจอยโกส์ทูเฮลล์ และภาพยนตร์สั้นเรื่องอื่น ๆ หลังจากย้ายไปที่ลอสแอนเจลิสมัวร์ก็ได้รับบทเป็น เคอร์ติส ฮอยล์ในซีรีส์จักรวาลภาพยนตร์มาร์เวลเรื่อง เดอะพันนิชเชอร์

**อ้างอิง**
หมวดหมู่:นักแสดงอเมริกัน
หมวดหมู่:จักรวาลภาพยนตร์มาร์เวล
หมวดหมู่:บุคคลจากคิงส์ตัน
หมวดหมู่:บุคคลจากรัฐนิวยอร์ก
เจมี เรย์ นิวแมน

เจมี เรย์ นิวแมน (Jaime Ray Newman; เกิด 2 เมษายน พ.ศ. 2521) เป็นนักแสดง, โปรดิวเซอร์ และนักร้องชาวอเมริกัน เธอเป็นที่รู้จักจากการแสดงเป็น Kristina Cassadine ในละครโทรทัศน์เรื่อง เจเนรัลฮอสปิตัล, แสดงเป็น มินดี้ โอเดลล์ในละครซีรีส์เรื่อง เวโรนิกามาร์ส, แคท การ์เดเนอร์ ในซีรีส์แฟนตาซีเรื่อง อีสต์วิก, Lt. Laura Cadman ในซีรีส์นิยายวิทยาศาสตร์เรื่อง สตาร์เกตแอตแลนติส, เทสส์ ฟอนตานาในซีรีส์แนววิทยาศาสตร์เรื่อง ยูเรก้า, รับบท แคท เปโตรวาในซีรีส์ดราม่าระทึกขวัญเรื่อง เรดวิโดว์, แซม กอร์ดอนในซีรีส์แนวดราม่าคอมเมดี้เรื่อง มายด์เกมส์, แอลลิสัน รอธในซีรีส์ดราม่าอาชญากรรมเรื่อง วิกเกดซิตี้ และแสดงเป็นซาราห์ ลีเบอร์แมนในซีรีส์จักรวาลภาพยนตร์มาร์เวลเรื่อง เดอะพันนิชเชอร์
เธอได้รับรางวัลออสการ์สาขาภาพยนตร์สั้นฉบับคนแสดงยอดเยี่ยมในปี ค.ศ.2019 ร่วมกับสามีของเธอ Guy Nattiv 
จากภาพยนตร์เรื่อง Skin (2018)

**อ้างอิง**
หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2521
หมวดหมู่:จักรวาลภาพยนตร์มาร์เวล
แอมเบอร์ โรส เรวาห์

แอมเบอร์ โรส เรวาห์ (Amber Rose Revah; เกิด 24 มิถุนายน พ.ศ. 2529) เป็นนักแสดงหญิงชาวอังกฤษ เธอมีชื่อเสียงจากการรับบทเป็น ฮาลา ฮุสเซน ลูกสาวของซัดดัมในซีรีส์เรื่อง เฮาส์ออฟซัดดัม ของช่อง BBC/HBO และรับบท แมรี แม็กดาเลน ในซีรีส์ เดอะไบเบิล และ ซันออฟก็อด ต่อมาเธอได้ปรากฏตัวในเรื่อง คู่ระห่ำ ฝรั่งแสบ (2010) และ อาซาน (2011). เธอรับบทเป็น Dinah Madani ในซีรีส์ต้นฉบับของเน็ตฟลิกซ์เรื่อง เดอะพันนิชเชอร์ (2019)

**อ้างอิง**
หมวดหมู่:นักแสดงอังกฤษ
หมวดหมู่:บุคคลที่เกิดในปี พ.ศ. 2529
หมวดหมู่:จักรวาลภาพยนตร์มาร์เวล
โชฮ์เร ออฆดอชลู

โชฮ์เร ออฆดอชลู (شهره آغداشلو) มีชื่อเกิดว่า โชฮ์เร แวซีรี-แทบอร์ (شهره وزیری‌تبار; เกิดวันที่ 11 พฤษภาคม พ.ศ. 2495) เป็นนักแสดงหญิงชาวอเมริกันเชื้อสายอิหร่าน หลังจากรับบทนักแสดงมากมายในละครเวที ผลงานภาพยนตร์หลักเรื่องแรกของเธอคือ เดอะริพอร์ต (2520) กำกับโดยแอบบอส คียอโรสแทมี ซึ่งได้รับรางวัล Critics Award จากเทศกาลภาพยนตร์มอสโก ภาพยนตร์เรื่องต่อไปของเธอคือ แชตแรนจ์บอด กำกับโดยโมฮัมมัด เรซอ ออสลอนี ซึ่งฉายในเทศกาลภาพยนตร์หลายแห่ง ภาพยนตร์ทั้งสองเรื่องถูกห้ามฉายในประเทศบ้านเกิดของเธอ แต่ใน พ.ศ. 2521 ออฆดอชลูได้รับเสียงชื่นชมจากการแสดงของเธอในเรื่อง ซูเทเยเดลอน กำกับโดยแอลี ฮอแทมี ซึ่งทำให้เธอเป็นหนึ่งในนักแสดงหญิงชั้นนำของอิหร่าน

**อ้างอิง**
หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2495
หมวดหมู่:จักรวาลภาพยนตร์มาร์เวล
หมวดหมู่:บุคคลจากเตหะราน
หมวดหมู่:ศิษย์เก่าจากมหาวิทยาลัยบรูเนล
พอล ชูลซ์

พอล ชูลซ์ (Paul Schulze; เกิด 12 มิถุนายน พ.ศ. 2505) เป็นนักแสดงชาวอเมริกัน เขามีชื่อเสียงจากการแสดงในเรื่อง  เดอะโซปรานอส และ เนิร์สแจ็คกี้

**อาชีพ**
เขาเป็นที่รู้จักกันเป็นอย่างดีในการรับบท Ryan Chappelle ในซีรีส์ฟอกซ์เรื่อง 24 ชั่วโมงอันตราย ตั้งแต่ พ.ศ. 2544 ถึง 2547 และคุณพ่อฟิล อินตินโตลาในซีรีส์ เอชบีโอเรื่อง เดอะโซปรานอส ตั้งแต่ พ.ศ. 2542 ถึง 2549

**อ้างอิง**
หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2505
หมวดหมู่:จักรวาลภาพยนตร์มาร์เวล
ไมเคิล นาธานสัน (นักแสดง)

ไมเคิล นาธานสัน (Michael Nathanson) เป็นนักแสดงชาวอเมริกันซึ่งมีชื่อเสียงจากบทบาทต่างๆเช่น แซม สเตน ในเรื่องเดอะพันนิชเชอร์และ ดร.เลวี ซินเบิร์ก ในเรื่องThe Knick

**อาชีพ**
ไมเคิล นาธานสันเติบโตในนิวยอร์ก เขาเรียนที่มหาวิทยาลัยนอร์ทเวสเทิร์น แต่กลับไปนิวยอร์กเพราะ "มีงานมากมายที่กลับมาสู่นิวยอร์ก" เขาทำงานเป็นบาร์เทนเดอร์ที่บาร์ของเพื่อนเป็นเวลาสั้น ๆ เพื่อหารายได้ชั่วคราว เขาเข้าร่วมทีมนักแสดงจากเดอะพันนิชเชอร์ซึ่งอยู่ในจักรวาลภาพยนตร์มาร์เวล

**อ้างอิง**
หมวดหมู่:นักแสดงอเมริกัน
หมวดหมู่:จักรวาลภาพยนตร์มาร์เวล
แดเนียล เว็บเบอร์ (นักแสดง)

แดเนียล ปีเตอร์ เว็บเบอร์ (Daniel Peter Webber; เกิด 28 มิถุนายน พ.ศ. 2531) เป็นนักแสดงชาวออสเตรเลีย ในบรรดาบทบาทที่มีชื่อเสียงของเว็บเบอร์ เขารับบทเป็น มอตลีย์ครู นักร้องนำของวงวินซ์นีลในภาพยนตร์เรื่อง เดอะเดิร์ต ของปี ค.ศ. 2019 ต่อมาเขารับบท ลี ฮาร์วีย์ ออสวอลด์ ในมินิซีรีส์แนววิทยาศาสตร์ระทึกขวัญอเมริกันเรื่อง 11.22.63 และ ลูอิส วิลสัน ในซีรีส์ต้นฉบับของ เน็ตฟลิกซ์เรื่อง เดอะพันนิชเชอร์

**อ้างอิง**
หมวดหมู่:นักแสดงออสเตรเลีย
หมวดหมู่:บุคคลที่เกิดในปี พ.ศ. 2531
หมวดหมู่:จักรวาลภาพยนตร์มาร์เวล
อีบอน มอสส์-บาครัค

อีบอน มอสส์-บาครัค (Ebon Moss-Bachrach; เกิด 19 มีนาคม พ.ศ. 2520) เป็นนักแสดงชาวอเมริกันที่มีชื่อเสียงจากการรับบท เดวิด ลีเบอร์แมนในเรื่องเดอะพันนิชเชอร์ และ เดซี ฮาร์เปอร์อินในเรื่อง เกิร์ลส์

**ชีวิตในวัยเด็ก**
เขาเกิดที่เมืองแอมเฮิร์สต์ รัฐแมสซาชูเซตส์ สหรัฐ และเป็นบุตรชายของเรนี มอสส์ และเอริค บาครัคซึ่งเปิดโรงเรียนสอนดนตรีในสปริงฟิลด์ รัฐแมสซาชูเซตส์ เขาเข้าเรียนในโรงเรียนมัธยมที่ Amherst Regional High School ในแมสซาชูเซตส์และจบการศึกษาจากมหาวิทยาลัยโคลัมเบีย พ่อของมอสส์-บาครัค เกิดในเยอรมนีจากพ่อแม่ชาวอเมริกันเชื้อสายยิว 

**อ้างอิง**
หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2520
หมวดหมู่:จักรวาลภาพยนตร์มาร์เวล
วันทอง

วันทอง เป็นละครโทรทัศน์ไทย ผลิตโดยเดอะ วัน เอ็นเตอร์ไพรส์ นำแสดงโดยณวัฒน์ กุลรัตนรักษ์ ชาคริต แย้มนาม ดาวิกา โฮร์เน่ และกฤษกร กนกธร กำกับโดยสันต์ ศรีแก้วหล่อ ออกอากาศในวันจันทร์และอังคาร เวลา 20:15 น. ทาง ช่องวัน 31 ออกอากาศตอนแรกในวันที่ 1 มีนาคม พ.ศ. 2564
เนื้อเรื่องมีเนื้อหาตีความใหม่ของเสภาเรื่อง ขุนช้างขุนแผน ในมุมมองของวันทอง เป็นเหตุการณ์สมัยอยุธยาตอนกลาง โดยวันทองเป็นหนึ่งในตัวละครเด่น สาวงามแห่งเมืองสุพรรณ ลูกสาวของบ้านผู้มีฐานะดี มีนิสัยเจ้าคารม ชอบประชดประชัน เสียดสี วันทองเป็นที่หมายปองของชาย 2 คน คือ ขุนช้างและขุนแผน นำไปสู่การแก่งแย่งกันระหว่างทั้งสอง
ผู้เขียนบทประกอบด้วยพิมพ์มาดา พัฒนอลงกรณ์ พิมสิรินทร์ พงษ์วานิชสุข และจุติมา แย้มศิริ เริ่มต้นเขียนบทจากการอ่านนวนิยายก่อนเป็นพื้นฐานและค้นคว้าหาข้อมูลทางประวัติศาสตร์ ปรับตัวละครให้สร้างความรู้สึกว่า "วันทองเกิดผิดยุค" ใช้เวลาเขียนบทนาน 1 ปี 3 เดือน

**นักแสดง**

**อ้างอิง**
หมวดหมู่:ละครโทรทัศน์ช่องวัน 31
หมวดหมู่:ละครโทรทัศน์ไทยในปี พ.ศ. 2564
หมวดหมู่:ละครโทรทัศน์ที่กำกับโดย สันต์ ศรีแก้วหล่อ
แต้ฮวย

แต้ฮวย แต้ฮั้งฮวย ชาญี่ปุ่น หรือ ชากุหลาบแดง (Camellia japonica) เป็นหนึ่งในชนิดพรรณไม้ที่เป็นที่รู้จักกันมากที่สุดของสกุลชา (Camellia) ในวงศ์ชา (Theaceae) พันธุ์ป่าพบได้ในจีนแผ่นดินใหญ่ (มณฑลชานตงและภาคตะวันออกของมณฑลเจ้อเจียง) ไต้หวัน เกาหลีใต้ และภาคใต้ของญี่ปุ่น โดยเติบโตในป่าที่ระดับความสูงประมาณ 300–1,100 เมตร พันธุ์ปลูกมีหลายพันธุ์ซึ่งมีสีและลักษณะของดอกแตกต่างกันไป
แต้ฮวยเป็นไม้พุ่มมีดอก โดยทั่วไปสูง 1.5–6 เมตร แต่บางครั้งสูงได้ถึง 11 เมตร กิ่งอ่อนมีสีน้ำตาลอมม่วงซึ่งจะกลายเป็นสีน้ำตาลอมเทาเมื่อแก่ขึ้น ใบมีลักษณะคล้ายแผ่นหนัง เรียงสลับ มีสีเขียวสดด้านบนและสีเขียวซีดด้านล่าง โดยทั่วไปยาว 5–11 เซนติเมตร และกว้าง 2.5–6 เซนติเมตร โคนใบสอบ ขอบใบเป็นจักฟันเลื่อยถี่ และปลายใบค่อนข้างแหลม  พันธุ์ป่าออกดอกในเดือนมกราคมถึงมีนาคม ดอกปรากฏค่อนไปทางปลายกิ่งและมีก้านดอกสั้นมาก เป็นดอกเดี่ยวหรือออกเป็นคู่ มีกลีบซ้อนกัน 6–7 กลีบ (พันธุ์ปลูกมักมีกลีบดอกมากกว่า) แต่ละกลีบยาว 3–4.5 เซนติเมตร และกว้าง 1.5–2.5 เซนติเมตร มีสีแดงเลือดนก ชมพู หรือสีขาว ผลเป็นทรงค่อนข้างกลม แบ่งเป็นสามช่อง แต่ละช่องมีเมล็ดสีน้ำตาลขนาดใหญ่ 1–2 เมล็ด มีเส้นผ่านศูนย์กลาง 1–2 เซนติเมตร พันธุ์ป่าติดผลในเดือนกันยายนถึงตุลาคม
ใบของแต้ฮวยอุดมไปด้วยสารกลุ่มเทอร์พีนอยด์อย่างลูพีออลและสเกวลีนซึ่งมีฤทธิ์ต้านการอักเสบ

**อ้างอิง**

**แหล่งข้อมูลอื่น**
  The International Camellia Society
หมวดหมู่:วงศ์ชา
หมวดหมู่:คำและวลีภาษาแต้จิ๋ว
น็อย-อุล์ม

น็อย-อุล์ม (Neu-Ulm) เป็นเมืองในรัฐไบเอิร์น ประเทศเยอรมนี มีประชากรราวห้าหมื่นคน เมืองน็อย-อุล์มตั้งอยู่ติดกับเมืองอุล์ม มีแม่น้ำดานูบเป็นพรมแดนทางธรรมชาติระหว่างสองเมือง เดิมทีสองเมืองนี้เป็นเมืองเดียวกัน และอยู่ใต้อธิปไตยของราชอาณาจักรไบเอิร์น ต่อมาใน ค.ศ. 1810 มีการโอนเมืองบนชายฝั่งตะวันตกไปอยู่ในอธิปไตยของราชอาณาจักรเวือร์ทเทิมแบร์ค ทำให้เมืองบนฝั่งตะวันออกกลายเป็นเมืองน็อย-อุล์ม

**อ้างอิง==
หมวดหมู่:ไอซ์วัน

หมวดหมู่:หมวดหมู่วิกิพีเดียตั้งชื่อตามกลุ่มดนตรีของเกาหลีใต้
หมวดหมู่:ศิลปินสังกัดสวิงเอนเตอร์เทนเมนต์
หมวดหมู่:พรอดิวซ์ 101
เจียหยาง

เจียหยาง (p=Jiēyáng) ในภาษาจีนกลาง หรือ เก๊กเอี๊ย (ภาษาแต้จิ๋ว: gig4 iên5; ภาษาถิ่นเจียหยาง: gêg4 ion5) ในภาษาแต้จิ๋ว เป็นนครระดับจังหวัดทางตะวันออกของมณฑลกวางตุ้ง สาธารณรัฐประชาชนจีน เป็นส่วนหนึ่งของภูมิภาคเฉาชั่นซึ่งผู้คนที่นี่จะพูดภาษาแต้จิ๋วแตกต่างจากผู้คนในบริเวณใกล้เคียงที่พูดภาษาเยว่ (หรือภาษากวางตุ้ง) เจียหยางมีความสำคัญทางประวัติศาสตร์ในฐานะเป็นเมืองเกิดของชาวจีนโพ้นทะเลจำนวนมากที่อยู่ในเอเชียตะวันออกเฉียงใต้ เจียหยางมีอาณาเขตทางทิศตะวันออกติดกับซัวเถา ทิศตะวันออกเฉียงเหนือติดกับแต้จิ๋ว ทิศเหนือติดกับเหมย์โจว ทิศตะวันตกติดกับชั่นเหว่ย์ และทิศใต้ติดกับทะเลจีนใต้

**เขตการปกครอง**
เจียหยางมีฐานะเป็นนครระดับจังหวัด แบ่งเขตการปกครองออกเป็นระดับอำเภอจำนวน 5 แห่ง แบ่งเป็น 2 เขต, 1 นครระดับอำเภอ (บริหารงานในนามของจังหวัด), และ 2 อำเภอ
เขตการปกครองเหล่านี้แบ่งย่อยลงไปอีกออกเป็นระดับตำบลจำนวน 100 แห่ง แบ่งเป็น 69 เมือง, 10 ตำบล และ 21 แขวง

**เศรษฐกิจ**
การปลูกข้าวและอุตสาหกรรมสิ่งทอมีความสำคัญต่อเศรษฐกิจของเก๊กเอี๊ย 

**การขนส่ง**

**ทางอากาศ**
ท่าอากาศยานเก๊กเอี๊ยแต้ซัวแห่งใหม่เป็นสนามบินที่ใหญ่เป็นอันดับสามในมณฑลกวางตุ้ง รองจากท่าอากาศยานนานาชาติกว่างโจวไป๋-ยฺหวิน และท่าอากาศยานนานาชาติเชินเจิ้นเป่าอัน โดยแทนที่ท่าอากาศยานชั่นโถวไว่ชา เมื่อวันที่ 15 พฤศจิกายน 2011 

**ทางราง**
เจียหยางตั้งอยู่บนเส้นทางรถไฟกว่างโจว–เหมย์โจว–ซัวเถา 

**ภาษาและวัฒนธรรม**
ภาษาแต้จิ๋วเป็นภาษาที่พูดกันเป็นส่วนใหญ่ในภูมิภาคนี้ อย่างไรก็ตามก็มีผู้พูดภาษาแคะอยู่อย่างจำกัดในหมู่ชาวแคะในอำเภอเก๊กไซ 

**ประวัติศาสตร์**
พบว่าชาวเจียหยางจำนวนมากอพยพไปต่างประเทศในช่วงทศวรรษที่ 1930 ทั้งปนตียานักและเกอตาปังในอินโดนีเซีย, โจโฮร์บะฮ์รูในมาเลเซีย, สิงคโปร์, กัมพูชา และไทย ต่างก็มีชุมชนชาวจีนโพ้นทะเลจำนวนมากที่มาจากเจียหยาง
รัฐบาลกลางจีนอนุมัติให้เจียงหยางมีฐานะเป็นนครระดับจังหวัดในปี 1991 

**บุคคลที่มีชื่อเสียง**
 ลิ้มโต๊ะเคี่ยม (林道乾, Lîm tō-khiân) หรือ หลินเต้าเฉียน  โจรสลัดในศตวรรษที่ 16 ผู้เป็นพี่ชายของลิ้มกอเหนี่ยว- ลิ้มกอเหนี่ยว หรือ หลินฝู่กูเหนียง 林府姑娘 ที่ได้รับการอวยให้เป็นเทพเจ้าศักดิ์สิทธิ์องค์หนึ่งในภาคใต้ของประเทศไทย 

**ภูมิอากาศ**

**แหล่งข้อมูลอื่น**
  เว็บไซต์รัฐบาลท้องถิ่นนครเจียหยาง (ในอักษรจีนตัวย่อ)
หมวดหมู่:นครในมณฑลกวางตุ้ง
หมวดหมู่:เขตเศรษฐกิจชายฝั่งตะวันตกช่องแคบไต้หวัน
วัดวิศิษฏ์บุญญาวาส

วัดวิศิษฏ์บุญญาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงทวีวัฒนา เขตทวีวัฒนา กรุงเทพมหานคร
วัดวิศิษฏ์บุญญาวาสเริ่มก่อร่างสร้างจากผืนที่ดินเปล่าที่ผู้มีจิตศรัทธาถวายแด่ท่านพระครูวิศิษฏ์บุญญาคม (อาจารย์ปู่บุญมา พุ่มมาลี) เจ้าอาวาสวัดเทพพล เขตตลิ่งชัน ณ ขณะนั้น แต่เนื่องด้วยที่ดินผืนนั้นอยู่ห่างไกลจากวัดเทพพล โดยตั้งอยู่ละแวกพุทธมณฑลสาย 2 ท่านพระครูวิศิษฏ์บุญญาคม (พระอาจารย์บุญมา) จึงเริ่มพัฒนาที่ดินผืนนั้นให้เป็นวัดแห่งใหม่ เพื่อเป็นกุศลและสาธารณประโยชน์แก่สาธุชนละแวกนั้น และได้ตั้งชื่อว่า "วัดวิศิษฏ์บุญญาวาส" ตามสมณศักดิ์ของท่าน ณ เพลานั้น ต่อมาได้รับการพัฒนาจนสร้างเมื่อปี พ.ศ. 2522 มีหลวงพ่อเวียน เขมโก และคุณแม่หวิง ภู่นาค ได้ถวายที่ดินเพื่อสร้างวัดจำนวน 12 ไร่ 1 งาน 60 ตารางวา โดยมี เจ้าประคุณสมเด็จพระธีรญาณมุนี อดีตเจ้าอาวาสวัดปทุมคงคา เจ้าคณะภาค 1 เป็นประธานฝ่ายสงฆ์ นายสมัคร สุนทรเวช เป็นประธานฝ่ายฆราวาส ในการรับถวายที่ดินเพื่อสร้างวัด กระทรวงศึกษาธิการไ้ยกฐานเป็นวัดในพระพุทธศาสนาเมื่อวันที่ 16 สิงหาคม พ.ศ. 2525 วัดได้พัฒนามาตามลำดับ โดยมีหลวงพ่อเวียน เขมโก และคณะผู้มีจิตศรัทธาได้ร่วมกันก่อสร้างพัฒนา มีการสร้างศาลาทำบุญขึ้น 1 หลัง กุฏิสงฆ์เรือนไม้ ศาลาบำเพ็ญกุศล เขื่อนคอนกรีตเสริมเหล็กที่ติดกับคลองด้านทิศตะวันตก รวมถึงถมดินปรับปรุงพื้นที่บางส่วนบริเวณวัด
หลังจากหลวงพ่อเวียน เขมโก ได้มรณภาพลงด้วยโรคหัวใจล้มเหลว คณะสงฆ์ คณะกรรมการวัดวิศิษฏ์บุญญาวาส ได้อาราธนาพระปลัดวัชรินทร์ อัคควโร สมัยที่ดำรงตำแหน่งเป็นรองเจ้าอาวาสวัดตะล่อม เขตภาษีเจริญ ให้มาปกครองดูแลวัด จนได้แต่งตั้งพระปลัดวัชรินทร์ อัคควโร มาดำรงตำแหน่งเจ้าอาวาสวัดวิศิษฏ์บุญญาวาส เมื่อวันที่ 1 สิงหาคม พ.ศ. 2537 เป็นต้นมา
บรรยากาศในบริเวณวัด มีความสงบร่มรื่น มีกุฏิสงฆ์ เป็นตึกไม้สร้างไว้เป็นหมู่แถวอย่างมีระเบียบ แม้จะเริ่มจากที่ดินว่างเปล่า และผู้ริเริ่มอยู่ไกลจากละแวกนั้น แต่ก็ได้รับการสร้างสำเร็จจนเป็นวัดที่สวยงาม เป็นที่สำหรับบำเพ็ญกุศลและสาธารณะกุศลแก่ผู้คนละแวกนั้นสืบมาจนทุกวันนี้

**อ้างอิง**
วิศิษฎ์บุญญาวาส
วัดอุทัยธรรมาราม (กรุงเทพมหานคร)

วัดอุทัยธรรมาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงลำปลาทิว เขตลาดกระบัง กรุงเทพมหานคร
วัดอุทัยธรรมารามเป็นวัดลำดับที่ 13 ในเขตลาดกระบัง ประวัติการสร้างวัด นายอุทัยและนางทองดี หุ่นอยู่ ถวายที่ดินจำนวน 8 ไร่ เพื่อสร้างวัด ประชาชนในพื้นที่ได้ช่วยกันสร้างสำนักสงฆ์ให้ชื่อว่า สำนักสงฆ์สารีบุตร ตั้งแต่ปี พ.ศ. 2515 กระทรวงศึกษาธิการประกาศตั้งวัดที่ถูกต้องตามกฏหมายเมื่อวันที่ 4 มกราคม พ.ศ. 2538 ผู้ขออนุญาตให้สร้างวัดคือ นายอุทัย หุ่นอยู่ โดยใช้นามวัดว่า "วัดอุทัยธรรมาราม" โดยมีพระครูสถิตปัญญาพิมล เป็นเจ้าอาวาสรูปแรก และมีพระครูอุทัยธรรมวัตร (คงศักฐิ์ ปณฺฑิโต) เป็นเจ้าอาวาสรูปปัจจุบัน วัดได้รับพระราชทานวิสุงคามสีมาเมื่อวันที่ 22 มกราคม พ.ศ. 2550	
พื้นที่ภูมิประเทศบริเวณโดยรอบวัด เป็นที่ราบลุ่ม ประชากรมีอาชีพกสิกรรม ทำนา เลี้ยงปลา อาณาเขตมีพื้นที่ก่อสร้างเสนาสนะ จำนวน 8 ไร่

**อ้างอิง**
อุทัยธรรมาราม
วัดอุดมธรรมวิมุตติ

วัดอุดมธรรมวิมุตติ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในแขวงทวีวัฒนา เขตทวีวัฒนา กรุงเทพมหานคร
วัดอุดมธรรมวิมุตติ เดิมมีชื่อว่า วัดอุดมธรรมโปษะกฤษณะวราราม ก่อตั้งขึ้นด้วยศรัทธาของศาสตราจารย์นายแพทย์อุดม โปษะกฤษณะ ถวายที่ดินจำนวน 3 ไร่ 2 งาน แด่พระราชพิพัฒนาทร (ถาวร จิตฺตถาวโร) ผู้ช่วยเจ้าอาวาสวัดปทุมวนารามราชวรวิหาร เมื่อ พ.ศ. 2534 จึงได้นามวัดเดิมตามผู้ถวายที่ดิน วัดได้มีการพัฒนาปรับปรุงพื้นที่และสร้างเสนาสนะตามลำดับ เพื่อให้เป็นสถานที่สัปปายะในการปฏิบัติธรรมของพระสงฆ์ เป็นที่บำเพ็ญกุศลของประชาชนทั่วไป ปัจจุบันมีพระครูสังฆวิชัย (ชัยวัฒน์) เป็นประธานสงฆ์ดูแลประจำ อีกทั้งบรรดาทายาทของศาสตราจารย์นายแพทย์อุดม โปษะกฤษณะได้พร้อมใจกันจัดกฐินสามัคคีเพื่อทอดถวายเพื่อซื้อที่ดินเพิ่มเติมให้ครบ 6 ไร่ นายอภิราม โปษะกฤษณะได้ขออนุญาตสร้างวัด กระทรวงศึกษาธิการได้ประกาศตั้งเป็นวัดที่ถูกต้องตามกฎหมายเมื่อวันที่ 26 ตุลาคม พ.ศ. 2563 โดยใช้นามวัดว่า "วัดอุดมธรรมวิมุตติ" อันมีความหมายว่า "วัดที่อุดมสมบูรณ์ไปด้วยธรรมของการหลุดพ้น"

**รายนามเจ้าอาวาส**
 พระครูสังฆวิชัย (ไชยวัฒน์ อภิวฑฺฒโน)

**อ้างอิง**
อุดมธรรมวิมุตติ
วัดเจ็ดโคก

วัดเจ็ดโคก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางหญ้าแพรก อำเภอเมืองสมุทรสาคร จังหวัดสมุทรสาคร ที่ดินตั้งวัดมีเนื้อที่ 9 ไร่ 60 ตารางวา
วัดเจ็ดโคกสร้างขึ้นเมื่อ พ.ศ. 2532 ตั้งเป็นวัดเมื่อวันที่ 16 มิถุนายน พ.ศ. 2543 โดยมีหลวงพ่อสุด ยโสธโร เป็นผู้ดำเนินการขออนุญาตสร้างวัดและตั้งวัด ที่มาของชื่อวัดมาจากการที่วัดมีเรือสำเภามาล่ม 7 ลำ และได้สร้างศาลไว้ 7 ที่ จึงเรียกว่า "เจ็ดโคก" ปัจจุบันก็มีศาลนั้นอยู่ที่เดิมจนถึงทุกวันนี้ ปัจจุบันมีพระอธิการสุข ยโสธโร เป็นเจ้าอาวาสนับตั้งแต่ พ.ศ. 2543 
อาคารเสนาสนะ ได้แก่ หอสวดมนต์กว้าง 20 เมตร ยาว 25 เมตร สร้างเมื่อ พ.ศ. 2537 เป็นอาคารคอนกรีตเสริมเหล็ก กุฏิสงฆ์จำนวน 4 หลัง เป็นอาคารไม้ ศาลาอเนกประสงค์กว้าง 15 เมตร ยาว 18 เมตร สร้างเมื่อ พ.ศ. 2536 เป็นอาคารคอนกรีตเสริมเหล็ก ศาลาบำเพ็ญกุศลจำนวน 1 หลัง สร้างด้วยไม้ อาคารเสนาสนะอื่น ๆ ได้แก่ ศาลาหอฉัน และกุฏิรับรองอาคันตุกะ

**อ้างอิง**
เจ็ดโคก
วัดเกริน

วัดเกริน เกฺริน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งตะวันออกของแม่น้ำเจ้าพระยา ในหมู่ที่ 1 บ้านเกริน ตำบลบางกะดี อำเภอเมืองปทุมธานี จังหวัดปทุมธานี
วัดเกรินตั้งวัดเมื่อ พ.ศ. 2400 ได้รับพระราชทานวิสุงคามสีมาเมื่อวันที่ 3 กันยายน พ.ศ. 2468 แต่หากพิจารณาลักษณะอุโบสถสภาพก่อนการปฏิสังขรณ์ซึ่งเป็นแบบมหาอุดและพระประธานที่ประดิษฐานอยู่ภายใน พออนุมานได้ว่าสร้างในสมัยกรุงศรีอยุธยาตอนปลาย อุโบสถปัจจุบันได้รับการปฏิสังขรณ์เมื่อ พ.ศ. 2547 เนื่องจากชำรุดทรุดโทรมมาก ทางวัดจึงกะเทาะปูนเก่าออก แต่ยังคงโครงสร้างและฐานรากเดิมไว้ ใต้ฐานอุโบสถมีท่อนซุงไม้สักเรียงรายรองรับอยู่ ซึ่งเป็นวิธีการสร้างอาคารบนพื้นที่ลุ่มน้ำท่วมถึง ส่วนพระประธานในอุโบสถเดิมปรากฏรอยคมเลื่อยปาดพระศอไปครึ่งหนึ่ง ทางวัดจึงบูรณะและปิดทองใหม่ทั้งองค์ หลังจากปฏิสังขรณ์อุโบสถแล้วเสร็จ ช่างหนุ่มสาวซึ่งเป็นอดีตนักศึกษาวิทยาลัยเพาะช่างได้เขียนจิตรกรรมเรื่องพุทธประวัติไว้บนผนังภายในโดยรอบ
ศาลาการเปรียญซึ่งเดิมตั้งอยู่กลางลานวัด เป็นอาคารไม้โถงยกพื้นสูง แต่ตัวอาคารอยู่ในสภาพทรุดโทรมมาก ได้รับการบูรณปฏิสังขรณ์เมื่อ พ.ศ. 2548 โดยตัดเสาส่วนที่ผุแล้วดีดขึ้นโดยย้ายมาตั้งที่ด้านข้างของลานวัด ยังมีกุฏิซึ่งเดิมสร้างเป็นแบบหมู่เรือนไทยภาคกลางตามประเพณีนิยม กุฏิของท่านพระครูนั้นแยกออกไปต่างหาก เคยพบซากของฐานเจดีย์หลายองค์บรรจุอัฐิเมื่อครั้งปรับพื้นที่ก่อสร้างกุฏิ ต่อมาได้ย้ายอัฐิเหล่านั้นไปบรรจุไว้ใต้ฐานพระประธานในศาลาการเปรียญ

**อ้างอิง**
เกริน
เกริน
จัสติน สเวน

จัสติน สเวน (Justin Swain) เป็นนักแสดงชาวอเมริกันซึ่งมีชื่อเสียงจากการรับบทนักสืบ มาร์ก เบลเลย์ ในซีรีส์เรื่อง ลู้ก เคจ.ของเน็ตฟลิกซ์

**ชีวิตในวัยเด็ก**
สเวนเกิดนอกเมืองบอสตันในเมือง Stoneham รัฐแมสซาชูเซตส์ สหรัฐ สเวนเติบโตในรัฐนิวแฮมป์เชียร์ก่อนที่เขาจะกลับไปบอสตันเพื่อเข้าเรียนที่วิทยาลัยอีเมอร์สัน

**อ้างอิง**
หมวดหมู่:นักแสดงอเมริกัน
หมวดหมู่:จักรวาลภาพยนตร์มาร์เวล
คามิกัตสึ

คามิกัตสึ (Kamikatsu-chō) เป็นเมืองที่ตั้งอยู่ในอำเภอคัตสึอูระ จังหวัดโทกูชิมะ ประเทศญี่ปุ่น
ณ วันที่ 1 กันยายน 2020 เมืองนี้มีประชากรประมาณ 1,344 คน ความหนาแน่นประชากร 12.3 คนต่อตารางกิโลเมตร และมีพื้นที่ทั้งหมด 109.63 ตารางกิโลเมตร
คามิกัตสึเป็นเมือง "ขยะเป็นศูนย์" (zero waste) โดยขยะในครัวเรือนทั้งหมดถูกแยกออกเป็น 45 ประเภทและส่งไปรีไซเคิล การสำรวจในปี 2008 พบว่าผู้อยู่อาศัยร้อยละ 40 ยังคงไม่พอใจเกี่ยวกับนโยบายที่กำหนดให้ต้องล้างขยะ แต่ทางเมืองยังคงดำเนินนโยบายนี้ เนื่องจากมีราคาถูกกว่าและเป็นมิตรกับสิ่งแวดล้อมมากกว่าการเผาขยะ เมืองนี้รีไซเคิลขยะประมาณร้อยละ 80 และตั้งเป้าหมายที่จะเป็นเมืองขยะเป็นศูนย์โดยสมบูรณ์ภายในปี 2020

**อ้างอิง**

**แหล่งข้อมูลอื่น**
คามิกัตสึ- เว็บไซต์ทางการเมืองคามิกัตสึ ja- เพจเฟซบุ๊กคามิกัตสึ ja- How This Town Produces No Trash (วิดีโอแสดงการคัดแยกขยะ)- World Economic Forum (บทความเมื่อวันที่ 21 มกราคม 2019)
หมวดหมู่:เมืองในจังหวัดโทกูชิมะ
วัดอินทร์

วัดอินทร์ เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 2 บ้านคลองบางใหญ่ ตำบลเสาธงหิน อำเภอบางใหญ่ จังหวัดนนทบุรี
วัดอินทร์สร้างขึ้นเมื่อประมาณ พ.ศ. 2253 ชุมชนวัดอินทร์สมัยโบราณเป็นชุมชนขนาดใหญ่ เนื่องจากมีวัดในบริเวณแถบนี้หลายวัด แต่ละวัดเป็นวัดขนาดใหญ่และมีเสนาสนะงดงามแทบทุกวัด แสดงให้เห็นถึงฐานะความเป็นอยู่ที่มั่นคงของคนโบราณ วัดได้รับพระราชทานวิสุงคามสีมาครั้งหลังเมื่อวันที่ 20 เมษายน พ.ศ. 2537 
ภายในอุโบสถประดิษฐานพระพุทธรูปเป็นพระประธานปางมารวิชัย สร้างด้วยหินทรายแดง ฐานชุกชีอ่อนโค้งท้องสำเภา ตกแต่งด้วยผ้าพิมพ์และลายปูนปั้นที่สูงค่ายิ่ง เป็นฝีมือช่างสมัยอยุธยาตอนปลาย ร่องรอยการลงรักปิดทองประดับกระจกแสดงให้เห็นถึงฝีมือช่างชั้นสูง อุโบสถหลังเก่าและวิหารเป็นอาคารเครื่องก่อทั้ง 2 หลัง เดิมหลังคามุงด้วยกระเบื้องดินเผากาบกล้วย ไม่เคลือบสีด้านหน้าด้านหลัง มีหลังคาซ้อน 2 ตอน หน้าบันเรียบไม่มีลวดลายเหมือนกันทั้ง 2 หลัง อุโบสถมีประตูเข้า 1 ประตู ส่วนวิหารนั้นเป็นรูปทรงแปดเหลี่ยม
วัดอินทร์มีพระเกจิอาจารย์ชื่อดัง ท่านได้สร้างตะกรุดอินทรบารมี โดยมอบปัจจัยทั้งหมดให้เป็นค่าบูรณปฏิสังขรณ์วัดและค่าก่อสร้างศาลาปฏิบัติธรรม และเนื่องจากเป็นวัดที่มีความสำคัญและมีบรรยากาศร่มรื่นอยู่ริมคลองบางใหญ่ จึงได้รับการจัดให้อยู่ในกำหนดการไหว้พระ 9 วัดของจังหวัดนนทบุรี

**อ้างอิง**
อินทร์
วัดป่าเรไร (จังหวัดนนทบุรี)

วัดป่าเรไร เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 1 บ้านบางศรีเมือง ตำบลบางศรีเมือง อำเภอเมืองนนทบุรี จังหวัดนนทบุรี มีเนื้อที่ทั้งหมด 45 ไร่ 
วัดป่าเรไรเดิมมีนามว่า วัดป่า คงจะเรียกขานกันตามสภาพวัดที่อยู่ในป่า สันนิษฐานว่าสร้างเมื่อประมาณ พ.ศ. 2300 ในสมัยกรุงศรีอยุธยา กาลเวลาผ่านไปวัดขาดการทำนุบำรุงจึงกลายเป็นวัดร้าง ประมาณ 100 ปีต่อมาได้รับการบูรณปฏิสังขรณ์และยกฐานะวัดร้างขึ้นเป็นวัดที่มีพระสงฆ์เมื่อวันที่ 31 มีนาคม พ.ศ. 2515 โดยให้มีนามวัดใหม่ว่า "วัดป่าเรไร" และได้รับพระราชทานวิสุงคามสีมาเมื่อวันที่ 5 พฤศจิกายน พ.ศ. 2523 
อาคารเสนาสนะสำคัญประกอบด้วยอุโบสถ ลักษณะทรงไทย กว้าง 90 เมตร ยาว 24 ตารางเมตร สร้างเมื่อ พ.ศ. 2523 หอสวดมนต์ กว้าง 10 เมตร ยาว 17.5 เมตร สร้างเมื่อ พ.ศ. 2522 และกุฏิสงฆ์ ส่วนมากเป็นอาคารไม้และครึ่งตึกใต้ถุนโปร่ง ส่วนปูชนียวัตถุมีพระประธานประจำอุโบสถปางสมาธิ พระโมคคัลลานะ และพระสารีบุตร นอกจากนี้ยังมีพระพุทธรูปปางต่าง ๆ ได้แก่ พระประธานศาลาปางมารวิชัย พระโมคคัลลานะ พระสารีบุตร หอสวดมนต์มีพระพุทธรูปปางมารวิชัยและปางสมาธิ พระยืนปางห้ามญาติ และพระปางสมาธิ (ที่พบก่อนบูรณะวัด)

**อ้างอิง**
ป่าเรไร
หมวดหมู่:นกที่พบในประเทศลาว

* นกที่มีถิ่นกำเนิดตามธรรมชาติในลาว ไม่รวมนกที่ได้รับการนำเข้าแต่ไม่พบในธรรมชาติ
หมวดหมู่:สัตว์มีกระดูกสันหลังในประเทศลาว
ลาว
แม่แบบ:Flagicon image/doc

แม่แบบนี้จะสร้างไอคอนจากพารามิเตอร์รูปภาพที่ให้มา โดยมีขนาด, คลาส CSS, และอื่น ๆ ที่เหมือนกันกับไอคอนที่สร้างโดย แม่แบบ:Flagicon แม่แบบนี้สามารถใช้กับรูปภาพใดก็ได้ที่ไม่รวมอยู่ในแม่แบบข้อมูลประเทศ
ขอแนะนำให้ระมัดระวังหากใช้แม่แบบนี้ในกล่องข้อมูล เนื่องจากโดยทั่วไปแล้วจะไม่แนะนำให้ใช้ธงในกล่องข้อมูล และอาจมีข้อกังวลเพิ่มเติม (เช่น ไม่ใช้ธงเพื่อการตกแต่งเท่านั้น และไม่ใช้ในลักษณะที่ไม่สอดคล้องกับช่วงเวลา) คำแนะนำเพิ่มเติมสามารถดูได้ที่ MOS:FLAGS
โปรดอย่าใช้แม่แบบนี้เพื่อแสดงรูปภาพที่ไม่เสรี เพราะจะไม่เป็นที่ยอมรับในแม่แบบข้อมูลประเทศเช่นกัน
การใช้งาน
 
ตัวอย่าง
  → Red flag.svg
  → link=Japan
  → border=

**ดูเพิ่ม ==
เจเน็ต แมคเทียร์

เจเน็ต แมคเทียร์, โอบีอี​ (Janet McTeer; OBE; เกิด 5 สิงหาคม พ.ศ. 2504) เป็นนักแสดงหญิงชาวอังกฤษ​ มีผลงานทั้งในวงการภาพยนตร์, ละครโทรทัศน์ และละครเวที โดยเธอได้รับรางวัลทางการแสดงมากมายโดยในปี ค.ศ. 1997 เธอได้รับรางวัลโทนี ​สาขานักแสดงนำหญิงยอดเยี่ยมในละครเวที จากการแสดงในละครบรอดเวย์​เรื่อง A Doll's House โดยเธอประสบความสำเร็จในวงการภาพยนตร์จากการแสดงนำในเรื่อง Tumbleweeds (1999)​ ที่ทำให้เธอได้รับรางวัลลูกโลกทองคำ สาขานักแสดงนำหญิงยอดเยี่ยม ประเภทภาพยนตร์เพลงหรือตลก รวมทั้งได้รับการเสนอชื่อให้เข้าชิงรางวัลออสการ์ สาขานักแสดงนำหญิงยอดเยี่ยมและเข้าชิงรางวัลอินดิเพนเดนต์สปิริตอะวอดส์ สาขานักแสดงหญิงยอดเยี่ยมประเภทบทนำ ต่อมาเธอได้รับการเสนอชื่อเข้าชิงรางวัลออสการ์เป็นสมัยที่ 2 ในสาขานักแสดงสมทบหญิงยอดเยี่ยม จากภาพยนตร์เรื่อง Albert Nobbs -​ บุรุษลวงหัวใจ (2014)​

**อ้างอิง**
หมวดหมู่:นักแสดงอังกฤษ
หมวดหมู่:บุคคลที่เกิดในปี พ.ศ. 2504
หมวดหมู่:จักรวาลภาพยนตร์มาร์เวล
เจด วู

เจด อู (Jade Wu; เกิด 5 มกราคม พ.ศ. 2496) เป็นนักแสดงหญิง, นักเขียนบทละคร, ผู้อำนวยการสร้าง, ผู้กำกับ, บรรณาธิการและผู้ประสบความสำเร็จด้านศิลปะ ชาวอเมริกันเชื้อสายจีนซึ่งเกิดที่ญี่ปุ่น เธอเป็นหลานสาวของนักแสดงและผู้กำกับชาวจีนที่มีชื่อเสียงโด่งดัง หยวนหลง หวัง ซึ่งมีผลงานในฮ่องกง, จีนและไต้หวัน ตลอดระยะเวลาการทำงานของเธอวูได้ทำงานให้กับซีรีส์ดราม่าตอนกลางวันช่องเอบีซีเรื่อง General Hospital และ One Life to Live ในขณะเดียวกันเธอได้ทำงานเป็นนักเขียนของดิสนีย์ด้วย เธอเคยเขียนบทและกำกับภาพยนตร์สารคดีหลายเรื่องที่ฉายในตลาด IFP, เทศกาลภาพยนตร์นานาชาติเอเชียนอเมริกัน, การประชุมผู้ผลิตซันแดนซ์และหอจดหมายเหตุภาพยนตร์ Anthology ในนครนิวยอร์ก ในฐานะนักเขียนเธอยังเคยแสดงบทละครของตัวเองในงานนอกสถานที่และสถานที่ต่างๆที่มีชื่อเสียงเช่น Santa Clara Experimental Theatre Festival และ La Jolla Studio Stage เพื่อพิสูจน์ตัวเองว่ามีความสามารถหลายด้านวูยังดำรงตำแหน่งผู้บริจาคทุนระดับชาติให้กับผู้ร่วมอภิปรายทางศิลปะสภาแห่งรัฐนิวยอร์กด้านศิลปะ, ผู้ให้การสนับสนุนศิลปินรายบุคคลและยังดำรงตำแหน่งคณะกรรมการตัดสินรางวัลเอ็มมีระดับนานาชาติอีกด้วย

**อ้างอิง**
หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2496
หมวดหมู่:จักรวาลภาพยนตร์มาร์เวล
รีเบกกา เดอ มอร์เนย์

รีเบกกา เดอ มอร์เนย์ (Rebecca De Mornay; ชื่อเกิด รีเบกกา เจน เพอร์ช(Rebecca Jane Pearch); เกิด 29 สิงหาคม พ.ศ. 2502) เป็นนักแสดงและโปรดิวเซอร์ชาวอเมริกัน บทบาทในภาพยนตร์ที่สร้างชื่อเสียงให้เธอเกิดขึ้นใน พ.ศ. 2526 เมื่อเธอแสดงเป็น ลาน่า ในเรื่อง ริสกีบิสิเนส เธอเป็นที่รู้จักจากการแสดงเป็น Debby Huston ในภาพยนตร์เรื่อง เดอะสลักเกอร์สไวฟ์ ของ นีล ไซมอน เดอ มอร์เนย์ ยังเป็นที่รู้จักจากการแสดงในเรื่อง รันอะเวย์เทรน (1985), เดอะทริปทูบาวน์ติฟูล (1985), แบกดราฟท์ (1991), และ เดอะแฮนด์แดตร็อคส์เดอะเครเดิล (1992)

**อ้างอิง**
หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2502
หมวดหมู่:จักรวาลภาพยนตร์มาร์เวล
เจ. อาร์. รามิเรซ

เจ. อาร์. รามิเรซ (J. R. Ramirez) เป็นนักแสดงชาวอเมริกันเชื้อสายคิวบา  เขามีชื่อเสียงจากบทบาทของนักสืบ จาเร็ด วาสเกซ ในซีรีส์ช่อง NBC เรื่อง แมนิเฟสต์ ก่อนหน้านี้เขาแสดงในละครชุดปกติรับบทเป็นจูลิโอในซีรีส์ช่อง Starz เรื่อง พาวเวอร์ และแสดงเป็น Oscar Arocho ในซีรีส์ เจสสิกา โจนส์ ของ เน็ตฟลิกซ์/มาร์เวลสตูดิโอส์ รามิเรซยังแสดงเป็น Ted Grant / Wildcat ในบทบาทประจำในฤดูกาลที่สามของเรื่อง แอร์โรว์

**อ้างอิง**
หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2523
หมวดหมู่:จักรวาลภาพยนตร์มาร์เวล
เทอร์รี เฉิน

เทอร์รี เฉิน (Terry Chen; เกิด 3 กุมภาพันธ์ พ.ศ. 2518) เป็นนักแสดงภาพยนตร์และโทรทัศน์ชาวแคนาดา

**ชีวิตในวัยเด็ก**
เฉินเกิดกับพ่อแม่เชื้อสายจีนที่มาจากไต้หวัน (พ่อ) และจีนแผ่นดินใหญ่ (แม่) ในเอ็ดมันตัน รัฐแอลเบอร์ตา ประเทศแคนาดา หลังจากการศึกษาที่โรงเรียนในเอ็ดมันตันและแวนคูเวอร์ บริติชโคลัมเบีย เขาเข้าเรียนที่วิทยาลัยในคาลการีและศึกษาที่มหาวิทยาลัยคาลการี

**อ้างอิง**
หมวดหมู่:นักแสดงแคนาดา
หมวดหมู่:บุคคลที่เกิดในปี พ.ศ. 2518
หมวดหมู่:จักรวาลภาพยนตร์มาร์เวล
เลอาห์ กิบสัน

เลอาห์ ไดแอน กิบสัน (Leah Diane Gibson; เกิด 3 มกราคม พ.ศ. 2528) เป็นนักแสดงภาพยนตร์และโทรทัศน์ชาวแคนาดา

**อาชีพ**
ในปี พ.ศ. 2550 กิบสันเริ่มอาชีพการแสดงในโทรทัศน์โดยปรากฏตัวในเรื่อง ไซก์, ในภาพยนตร์โทรทัศน์เรื่อง Second Sight และในมินิซีรีส์ ตินแมน. นอกจากนี้เธอยังแสดงเป็น เพเนโลเป ในเรื่อง โอดิสซี: โวยาจทูดิอันเดอร์เวิร์ลด์ (2008) อีกด้วย บทบาทนำครั้งแรกของกิบสันในภาพยนตร์ ได้แก่ รับบท เอมี ซิงเกอร์ในเรื่อง The Devil's Ground (2009), ซึ่งรับบทภายในหกเดือนหลังจากเซ็นสัญญาเป็นตัวแทน  ในปีเดียวกันนั้นเธอได้รับบทเป็นนักแสดงสมทบในบท แฟนสาวของ Silhouette ในเรื่อง วอชเมน ผลงานของ แซ็ก สไนเดอร์, รวมถึงบทบาทในเรื่อง Happy to Be Here (2009). ด้วย

**อ้างอิง**
หมวดหมู่:นักแสดงออสเตรเลีย
หมวดหมู่:บุคคลที่เกิดในปี พ.ศ. 2528
หมวดหมู่:จักรวาลภาพยนตร์มาร์เวล
แอนนาเบลลา โชรา

แอนนาเบลลา กลอเรีย ฟิโลมีนา โชรา (Annabella Gloria Philomena Sciorra; เกิด 29 มีนาคม พ.ศ. 2503) เป็นนักแสดงหญิงชาวอเมริกัน ผลงานภาพยนตร์ของเธอ ได้แก่ ทรูเลิฟ (2532), แคดิลแล็กแมน (2533), จังเกิลฟีเวอร์ (2534), เดอะแฮนด์แดตร็อกส์เดอะเครเดิล (2535), ดิอะดิกชัน (2538), คอปแลนด์ (2540), และ วอตดรีมส์เมย์คัม (2541) เธอได้รับการเสนอชื่อเข้าชิงรางวัล Primetime Emmy สาขานักแสดงรับเชิญยอดเยี่ยมในภาพยนตร์ชีวิตจากการรับบทกลอเรีย ทริลโล ในเรื่อง เดอะโซปราโนส์

**อ้างอิง**
หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2503
หมวดหมู่:จักรวาลภาพยนตร์มาร์เวล
กาเบรียล เดนนิส

กาเบรียล เดนนิส (Gabrielle Dennis) เป็นนักแสดงและนักแสดงตลกชาวอเมริกัน ส่วนใหญ่เป็นที่รู้จักจากผลงานในละครเคเบิลทีวี (เดอะเกม, บลูเมาเทนสเตต, ดิอันเดอร์กราวน์) เดนนิสแสดงในละครการแพทย์ของช่องฟ็อกซ์ เรื่อง โรสวู้ด แสดงร่วมกับ Morris Chestnut ในปี ค.ศ. 2018 เธอเริ่มแสดงเป็น ทิลดา จอห์นสันในซีรีส์จักรวาลภาพยนตร์มาร์เวลเรื่อง ลู้ก เคจ (2018)

**อ้างอิง**
หมวดหมู่:นักแสดงอเมริกัน
หมวดหมู่:จักรวาลภาพยนตร์มาร์เวล
มุสตาฟา ชากีร์

มุสตาฟา ชากีร์ (Mustafa Shakir; เกิด 21 สิงหาคม พ.ศ. 2519) เป็นนักแสดงชาวอเมริกันที่มีชื่อเสียงจากการรับบทเป็น บุชมาสเตอร์ ในเรื่อง ลู้ก เคจของมาร์เวล

**ชีวิตในวัยเด็กและการศึกษา**
ชากีร์เกิดที่รัฐนอร์ทแคโรไลนา ประเทศสหรัฐและเขาเติบโตในฮาร์เล็ม
เขาเข้าเรียนที่เดอะนิวสคูลและสำเร็จการศึกษาในปี พ.ศ. 2544

**อาชีพ**
ก่อนที่จะเป็นนักแสดงชากีร์เป็นช่างตัดผม

**อ้างอิง**
หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2519
หมวดหมู่:จักรวาลภาพยนตร์มาร์เวล
วัคซีนคอนจูเกต

ไฟล์:Haemophilus influenzae 01.jpg|thumb| 
สำหรับแบคทีเรียที่ห่อหุ้มด้วยnowrap |พอลิแซ็กคาไรด์ เช่น แบคทีเรีย Haemophilus influenzae ชนิด b มีวิธีป้องกันการติดเชื้อที่ดีสุดคือการใช้วัคซีนคอนจูเกต
วัคซีนคอนจูเกต (conjugate vaccine) เป็นวัคซีนที่ผลิตโดยเชื่อมแอนติเจนที่ภูมิคุ้มกันของร่างกายตอบสนองได้ไม่ดี กับแอนติเจนที่ร่างกายตอบสนองอย่างมีกำลัง เป็นการเชื่อมด้วยพันธะโคเวเลนต์ แล้วทำให้ร่างกายสามารถตอบสนองต่อแอนติเจนอย่างแรกได้ดียิ่งขึ้น แอนติเจนอย่างแรกโดยมากเป็นnowrap |พอลิแซ็กคาไรด์ ซึ่งนำมาเชื่อมกับแอนติเจนที่เป็นโปรตีน อย่างไรก็ดี ก็มีวัคซีนที่เชื่อมเพปไทด์กับโปรตีน หรือโปรตีนกับโปรตีนด้วยเหมือนกัน

**อ้างอิง**
หมวดหมู่:วัคซีน
กลุ่มอาการคลือเวอร์–บิวซี

กลุ่มอาการคลือเวอร์-บิวซี (Klüver–Bucy syndrome) เป็นกลุ่มอาการที่เกิดจากการได้รับบาดเจ็บทั้งสองฝั่งของสมองส่วนเมเดียลเทมเปอรอล (medial temporal lobe) ซึ่งรวมถึงอะมิกดะลอยด์นิวเคลียสด้วย กลุ่มอาการนี้อาจประกอบด้วยอาการแสดงคือการกินไม่หยุด, มีอารมณ์ทางเพศสูงผิดปกติ, การนำเอาสิ่งแปลก ๆ ยัดเข้าปาก, การไม่รับรู้ทางการมองเห็น และ ความหัวอ่อน 
ชื่อของกลุ่มอาการตั้งตามไฮน์ริช คลือเวอร์ (Heinrich Klüver) และประสาทศัลยแพทย์ พอล บิวซี (Paul Bucy)

**อาการ**
อาการที่มักพบในผู้ป่วยได้แก่- ความหัวอ่อนหรือเชื่อง (Docility) ซึ่งมีลักษณะคือมีการแสดงอาการกลัวที่ลดลงหรือตอบสนองด้วยความเกรี้ยวกราดที่ลดลงจนผิดปกติ คำอื่น ๆ ที่ปรากฏในภาษาอังกฤษได้แก่ "placidity" และ "tameness"- ความเปลี่ยนแปลงในการรับประทานอาหาร หรือ อาการหิวมากผิดปกติ (hyperphagia) และการมียัดเอาวัตถุอื่น ๆ ที่ไม่ใช่อาหารใส่ปากตนเอง (ปิกา) หรือ กินมากผิดปกติ หรือทั้งคู่- ไฮเปอร์ออรัลลิที (Hyperorality) ที่ซึ่ง Ozawa และคณะระบุว่าคือ "ความต้องการหรือแนวโน้มที่จะนำปากไปสัมผัสรับรู้กับสิ่งต่าง ๆ" (an oral tendency, or compulsion to examine objects by mouth)- มีอารมณ์ทางเพศมากผิดปกติ (Hypersexuality) มีลักษณะคือมีความใคร่ทางเพศที่สูงขึ้นจนผิดปกติหรือมีความใคร่ต้อวัตถุที่ประหลาด- ภาวะไม่รับรู้ทางการมองเห็น (Visual agnosia) มีลักษณะคือไม่สามารถรับรู้ (recognize) วัตถุหรือบุคคลที่คุ้นเคยเป็นอย่างดีได้ถึงแม้จะสามารถมองเห็นก็ตาม

**ดูเพิ่ม**
 ความผิดปกติของสมองส่วนหน้า- ลอว์เรนซ์ ไวน์สกรานตซ์- โรคเออร์บาค-วีเธ

**อ้างอิง**

**บรรณานุกรม**
  url = https://books.google.com/books?id=PLLmPLsbMpsC&q=%22Kl%C3%BCver-Bucy+syndrome%22+%22Heinrich&pg=PA45- pmid= 9090419

**แหล่งข้อมูลอื่น**
  The National Institute of Neurological Disorders and Stroke – Kluver-Bucy Syndrome-  Anatomic Basis of Klüver-Bucy Syndrome-  Monkeys With Amygdala Lesions-  Six distinct case studies of KBS in India
หมวดหมู่:ความผิดปกติทางจิต
หมวดหมู่:อารมณ์ทางเพศ
หมวดหมู่:ความผิดปกติทางประสาทวิทยา
หมวดหมู่:ระบบลิมบิก
หมวดหมู่:โรคหายาก
กีฬาบอบสเลในโอลิมปิกเยาวชนฤดูหนาว 2012 – หญิงคู่

กีฬาบอบสเลในโอลิมปิกเยาวชนฤดูหนาว 2012 – หญิงคู่  เป็นการแข่งขันกีฬาบอบสเลที่จัดขึ้นในเมืองอินส์บรุค ประเทศออสเตรีย แข่งขันระหว่างวันที่ 22 มกราคม ค.ศ. 2012 โดยได้จัดขึ้นที่ Olympic Sliding Centre Innsbruck มีนักกีฬาเข้าร่วมแข่งขัน 16 คน จาก 6 ประเทศ

**ผลการแข่งขัน**
เริ่มแข่งขันเวลา 11.00 น.

**อ้างอิง**
2012
ส
โอลิมปิกเยาวชนฤดูร้อน 2030

โอลิมปิกเยาวชนฤดูร้อน 2030 (2030 Summer Youth Olympics) หรือที่รู้จักอย่างเป็นทางการในชื่อ กีฬาโอลิมปิกเยาวชนฤดูร้อนครั้งที่ 5 (V Summer Youth Olympic Games) ( Les Vème Jeux olympiques de la jeunesse d'été) จะเป็นการจัดการแข่งขันครั้งที่ 5 ของโอลิมปิกเยาวชนฤดูร้อน ซึ่งเป็นกีฬานานาชาติ, การศึกษา และเทศกาลวัฒนธรรมสำหรับเยาวชน ในเมืองที่กำหนดโดยคณะกรรมการโอลิมปิกสากล (IOC)

**ขั้นตอนการคัดเลือกเจ้าภาพ**
กระบวนการเสนอตัวเป็นเจ้าภาพของ IOC รูปแบบใหม่ได้รับการอนุมัติในการประชุมคณะกรรมการโอลิมปิกสากลสมัยสามัญ ครั้งที่ 134 ที่เมืองโลซาน ประเทศสวิตเซอร์แลนด์ ข้อเสนอสำคัญที่ขับเคลื่อนโดยคำแนะนำที่เกี่ยวข้องจากวาระโอลิมปิกปี 2020 ได้แก่ - จัดให้มีการเจรจาอย่างต่อเนื่องและถาวรเพื่อสำรวจและสร้างประโยชน์ร่วมกันระหว่างเมือง/ภูมิภาค/ประเทศ และคณะกรรมการโอลิมปิกแห่งชาติสำหรับการจัดแข่งขันโอลิมปิกทุกประเภท (ฤดูร้อน/ฤดูหนาว/เยาวชนฤดูร้อน/เยาวชนฤดูหนาว)- จัดตั้ง คณะกรรมการคัดเลือกเจ้าภาพแข่งขันกีฬาโอลิมปิก สำหรับการแข่งขันภาคฤดูร้อนหนึ่งคณะ และสำหรับการแข่งขันภาคฤดูหนาวอีกหนึ่งคณะ เพื่อดึงดูดความสนใจในกิจกรรมโอลิมปิกในอนาคต และให้รายงานผลต่อคณะกรรมการบริหารของ IOC- ให้ การประชุมคณะกรรมการโอลิมปิกสากล มีอิทธิพลมากขึ้น โดยให้สมาชิกที่ไม่ใช่คณะกรรมการบริหารของ IOC เป็นส่วนหนึ่งของคณะกรรมการคัดเลือกเจ้าภาพแข่งขันกีฬาโอลิมปิก
ไอโอซียังแก้ไขกฎบัตรโอลิมปิกเพื่อเพิ่มความยืดหยุ่น โดยไม่กำหนดตายตัวว่าต้องคัดเลือกเจ้าภาพให้เสร็จสิ้น 7 ปีก่อนการแข่งขันเช่นในอดีต และการแข่งขันกีฬาโอลิมปิกสามารถจัดได้มากกว่าหนึ่งเมือง/ประเทศ/ภูมิภาคได้

**เมืองที่เสนอตัวเป็นเจ้าภาพ**

**ทวีปอเมริกา**
 โคลอมเบีย การ์ตาเฮนา หรือ เมเดยิน- เม็กซิโก เม็กซิโกซิตี, กัวดาลาฮารา, มอนเตร์เรย์ หรือติฆัวนา

**ทวีปเอเชีย**
 กัมพูชา พนมเปญ- อินเดีย อะห์มดาบาด หรือ เดลี หรือ มุมไบ- ไทย กรุงเทพมหานคร และ ชลบุรี

**ทวีปยุโรป**
 รัสเซีย คาซาน- ยูเครน เคียฟ หรือ ออแดซา- บอสเนียและเฮอร์เซโกวีนา ซาราเยโว

**อ้างอิง**

**แหล่งข้อมูลอื่น**
  เว็บไซด์อย่างเป็นทางการ
หมวดหมู่:กีฬาโอลิมปิกเยาวชน
ผีดิบคลั่ง บัลลังก์เดือด

คิงดอม (Kingdom; Kingdeom) เป็นละครชุดทางโทรทัศน์ทางเว็บแนวระทึกขวัญสยองขวัญย้อนยุคทางการเมืองของเกาหลีใต้ของปี พ.ศ. 2562 เขียนโดย คิม อึน-ฮีและกำกับโดยคิมซอง-ฮุน เป็นละครเกาหลีต้นฉบับเรื่องแรกของเน็ตฟลิกซ์efn|Love Alarm เป็นซีรีส์เกาหลีเรื่องแรกที่ได้รับการยืนยันให้รับเลือกโดยเน็ตฟลิกซ์แต่ Kingdom ได้รับการฉายครั้งแรกในบริการนับในขณะที่ Love Alarm ออกอากาศในวันที่ 22 สิงหาคม พ.ศ. 2562 ซึ่งฉายในวันที่ 25 มกราคม พ.ศ. 2562 ซีรีส์นี้ดัดแปลงมาจากซีรีส์เว็บคอมิกเรื่อง The Kingdom of the Gods ซึ่งประพันธ์โดย คิม อึน-ฮี และวาดโดย ยาง คยอง-อิล

**อ้างอิง**

**เชิงอรรถ**

**หมายเหตุ**
หมวดหมู่:ละครโทรทัศน์เกาหลีใต้ในปี พ.ศ. 2562
หมวดหมู่:ละครโทรทัศน์แนวระทึกขวัญเกาหลีใต้
หมวดหมู่:รายการโทรทัศน์ที่สร้างจากเว็บตูนของเกาหลีใต้
หมวดหมู่:เว็บซีรีส์เกาหลีใต้
หมวดหมู่:ละครโทรทัศน์เกาหลีใต้ในคริสต์ทศวรรษ 2010
หมวดหมู่:ละครโทรทัศน์เกาหลีใต้ที่ถ่ายทำเสร็จสมบูรณ์ก่อนออกอากาศ
วินเชนโซ่ ทนายมาเฟีย

วินเชนโซ่ ทนายมาเฟีย (Vincenzo; Binsenjo) เป็นละครชุดทางโทรทัศน์ของเกาหลีใต้ที่นำแสดงโดย ซง จุง-กี, จอน ยอ-บินและอก แท็ก-ย็อน ออกอากาศทางช่องทีวีเอ็น ในวันที่ 20 กุมภาพันธ์ 2021 และออกอากาศทุกวันเสาร์และอาทิตย์เวลา 21:00 น. (เวลามาตรฐานเกาหลี) แต่ละตอนออกอากาศทางเน็ตฟลิกซ์ในเกาหลีใต้และในระดับสากลหลังจากออกอากาศทางโทรทัศน์

**เนื้อเรื่อง**
ขณะอายุได้ 8 ขวบ พัก จู-ฮย็อง (ซง จุง-กี) ถูกครอบครัวชาวอิตาลีรับอุปการะ แต่โชคชะตาเล่นตลก เมื่อครอบครัวอุปถัมภ์ประสบอุบัติเหตุเสียชีวิตอย่างกะทันหัน จู-ฮย็องเข้าร่วมองค์กรมาเฟียและได้รับการอุปถัมภ์จากดอน ฟาบีโอ หัวหน้าตระกูลคัสซาโน่ เหมือนลูกชายคนหนึ่ง จากนั้นเขาได้เปลี่ยนชื่อเป็น "วินเชนโซ่ คัสซาโน่" และเติบโตขึ้นมาเป็นทั้งนักกฎหมายฝีมือฉกาจ, คอนซิลเยเร่ผู้ให้คำปรึกษาที่น่าเชื่อถือของมาเฟียและมือขวาของดอน ฟาบีโอ หลังจากที่ฟาบีโอเสียชีวิต เปาโล ลูกชายแท้ ๆ ของฟาบีโอและหัวหน้าตระกูลคัสซาโนคนใหม่ พยายามลอบสังหารน้องชายบุญธรรมอย่าง วินเชนโซ่ ด้วยความริษยาเนื่องจากฟาบีโอให้ความสำคัญกับลูกบุญธรรมมากกว่าลูกชายแท้ ๆ ของตัวเอง
วินเชนโซ่หนีมาประเทศเกาหลีใต้จุดประสงค์หลักของการมาเกาหลีใต้ครั้งนี้คือเพื่อตามหาทองคำแท่งมูลค่า 150,000 ล้านวอน ที่เขาร่วมกับพันธมิตรธุรกิจชาวจีน (ซึ่งเสียชีวิตไปแล้ว) ซ่อนไว้ลับ ๆ ในห้องใต้ดินของ อาคารกึมกาพลาซ่า ซึ่งเป็นอาคารพาณิชย์แห่งหนึ่งในเกาหลีใต้ จากการตรวจสอบอาคารอย่างละเอียด วินเชนโซ่พบว่าเพื่อที่จะนำทองคำที่ฝังอยู่ใต้ดินขึ้นมา เขาจำเป็นต้องสั่งการให้รื้ออาคารหลังนี้ทั้งหมด อย่างไรก็ตาม บาเบลกรุ๊ป บริษัทเภสัชกรรมอสังหาริมทรัพย์ และก่อสร้างยักษ์ใหญ่ได้เข้ามายึดไปอย่างผิดกฎหมาย เพื่อหวังจะรื้อถอนอาคารหลังนี้และสร้างอาคารพาณิชย์ขึ้นมาแทนที่ เพื่อไม่ให้ทองคำตกไปอยู่กับบาเบล เขาจึงต้องใช้ความรู้และทักษะในการต่อสู้ทางกฎหมายและการต่อสู้แบบมาเฟีย เพื่อปกป้องทองคำและเอาคืนสิ่งที่ถูกพรากไป

**งานสร้าง**
ในเดือนพฤษภาคม ปี 2020 ผู้กำกับคิม ฮี-วอน ได้ร่วมงานกับนักเขียนบทพัก แจ-บ็อม เพื่อสร้างสรรค์ละครเรื่อง วินเชนโซ่ ทนายมาเฟีย ในเดือนกรกฎาคม 2020 มีรายงานว่าซง จุง-กี และจอน ยอ-บิน กำลังพิจารณาที่จะรับบทในซีรีส์เรื่องนี้ อก แท็ก-ย็อน ยืนยันที่จะแสดงในละครเรื่องนี้ ซง จุง-กี และจอน ยอ-บิน ได้ยืนยันการร่วมแสดงในเดือนถัดมา
การอ่านบทครั้งแรกมีขึ้นเมื่อวันที่ 5 มกราคม 2021
ละครเรื่องนี้ถือเป็นการกลับมาร่วมงานกันอีกครั้งของควัก ดง-ย็อน และคิม ยอ-จิน ซึ่งทั้งคู่เคยร่วมแสดงในละครเรื่อง ฮีโร่สุดแปลกของฉัน เมื่อปี 2018 นอกจากนี้ยังได้อก แท็ก-ย็อน และจอน ยอ-บิน กลับมาร่วมงานกันอีกครั้ง หลังจากเคยร่วมงานกันในละครเรื่อง กับดักลัทธิคลั่ง (Save Me) ที่ออกอากาศเมื่อปี 2017
เดิมทีละครเรื่องนี้วางแผนจะถ่ายทำในประเทศอิตาลีบางส่วน แต่เนื่องจากการระบาดทั่วของโควิด-19 ทำให้ต้องปรับเปลี่ยนแผน โดยใช้เทคนิคสร้างภาพด้วยคอมพิวเตอร์ (CGI) มาเสริมในฉากที่เกี่ยวข้องแทน
การออกอากาศตอนที่ 17 และ 18 ได้เลื่อนออกไปหนึ่งสัปดาห์ ทีมงานผู้ผลิตได้ให้เหตุผลว่าต้องการปรับปรุงคุณภาพของสองตอนนี้ให้ดียิ่งขึ้น

**หมายเหตุ**

**อ้างอิง**
หมวดหมู่:ละครโทรทัศน์ช่องทีวีเอ็น‎
หมวดหมู่:ผลงานต้นฉบับของเน็ตฟลิกซ์
หมวดหมู่:ละครโทรทัศน์เกาหลีใต้ในปี พ.ศ. 2564
ทะเลสงัด

ทะเลสงัด (The Silent Sea; Goyo-ui bada) เป็นละชุดทางโทรทัศน์รับชมผ่านเว็บไซต์แนวนวนิยายวิทยาศาสตร์ลึกลับระทึกขวัญของเกาหลีใต้ นำแสดงโดย แพ ดูนา, กง ยู และอีจุน ละครเรื่องนี้ดัดแปลงมาจากภาพยนตร์สั้นเรื่อง The Sea of Tranquility ปี ค.ศ. 2014 ที่เขียนบทและกำกับโดย ชเว ฮัง-ยง ซึ่งจะมากำกับการแสดงอีกครั้ง มีกำหนดฉายทางเน็ตฟลิกซ์

**อ้างอิง**
หมวดหมู่:ผลงานต้นฉบับภาษาเกาหลีของเน็ตฟลิกซ์
หมวดหมู่:ละครโทรทัศน์เกาหลีใต้ในปี พ.ศ. 2564
หมวดหมู่:สถาบันวิจัยการบินและอวกาศเกาหลี
หมวดหมู่:ละครโทรทัศน์แนวระทึกขวัญเกาหลีใต้
คณะกรรมการผู้แทนสมัชชาแห่งสหภาพ

คณะกรรมการผู้แทนสมัชชาแห่งสหภาพ (ပြည်ထောင်စုလွှတ်တော် ကိုယ်စားပြုကော်မတီ; Committee Representing Pyidaungsu Hluttaw, อักษรย่อ CRPH) เป็นรัฐบาลพลัดถิ่นของประเทศพม่า ประกอบด้วยกรรมการ 17 คนซึ่งเป็นสมาชิกสมัชชาแห่งสหภาพ สภานิติบัญญัติของพม่าที่ถูกคณะทหารของมี่นอองไลง์โค่นล้มในรัฐประหารเมื่อเดือนกุมภาพันธ์ พ.ศ. 2564

**ประวัติ**
ผู้แทนราษฎรซึ่งได้รับเลือกตั้งมาเมื่อเดือนพฤศจิกายน พ.ศ. 2563 ไม่รับรองความชอบธรรมของรัฐประหารที่เกิดขึ้นเมื่อวันที่ 1 กุมภาพันธ์ พ.ศ. 2564 โดยในวันที่ 4 เดือนดังกล่าว ผู้ได้รับเลือกเป็นผู้แทนราษฎรราว 70 คนจากพรรคสันนิบาตแห่งชาติเพื่อประชาธิปไตย (เอ็นแอลดี) สาบานตนรับตำแหน่งที่กรุงเนปยีดอ พร้อมให้คำมั่นว่า จะปฏิบัติตามอาณัติที่ได้รับจากประชาชน และจะดำรงตำแหน่งฝ่ายนิติบัญญัติเป็นเวลา 5 ปี วันต่อมา สมาชิกพรรคเอ็นแอลดี 15 คน นำโดย พยูพยูที่น ผู้แทนราษฎรจากอำเภอมีนกะลาตองหญุ่น เขตย่างกุ้ง ก่อตั้งคณะกรรมการนี้ขึ้นเพื่อดำเนินกิจการทางรัฐสภา โดยจัดประชุมครั้งแรกผ่านโปรแกรมซูม
วันที่ 7 กุมภาพันธ์ คณะกรรมการนี้ประณามความพยายามของกองทัพในการโค่นล้มรัฐบาลที่มาจากการเลือกตั้งโดยพลเรือนว่าเป็นการกระทำทางอาญา ซึ่งละเมิดหมวด 6 ของประมวลกฎหมายอาญาพม่า และยกเลิกความชอบธรรมของคณะรัฐมนตรีทหารของมี่นอองไลง์ คณะกรรมการผู้แทนสมัชชาแห่งสหภาพยังแนะนำให้นักการทูตของสหประชาชาติและประชาคมระหว่างประเทศมาทำงานโดยตรงกับคณะกรรมการในเรื่องที่เกี่ยวข้องกับราชการของรัฐบาล
วันที่ 9 กุมภาพันธ์ คณะกรรมการออกกฎหมายว่าด้วยที่ปรึกษาแห่งรัฐ โดยขยายเวลาดำรงตำแหน่งที่ปรึกษาแห่งรัฐออกไปอีก 5 ปีจนถึงวันที่ 1 เมษายน พ.ศ. 2569 ในวันเดียวกันนั้น ได้ออกแถลงการณ์ประณามการที่กองทัพปราบปรามการประท้วงของประชาชนอย่างรุนแรง โดยเรียกร้องให้รักษาเสรีภาพในการพูดและสนับสนุนการเคลื่อนไหวแบบอารยะขัดขืน
วันที่ 10 กุมภาพันธ์ คณะกรรมการประกาศเพิ่มกรรมการจากพรรคการเมืองกลุ่มชาติพันธุ์อีก 2 พรรค ได้แก่ พรรคชาติปะหล่องและพรรคประชาธิปไตยแห่งรัฐกะยา
วันที่ 15 กุมภาพันธ์ รัฐบาลทหารตั้งข้อหากรรมการ 17 คนว่ายุยงปลุกปั่นตามมาตรา 505ข ของประมวลกฎหมายอาญา ซึ่งมีโทษจำคุกสูงสุดสองปี
วันที่ 22 กุมภาพันธ์ คณะกรรมการแต่งตั้ง ดร.ซาซา เป็นทูตพิเศษประจำสหประชาชาติ และแต่งตั้งทีนลี่นอองเป็นผู้แทนพิเศษของสำนักงานความสัมพันธ์ระหว่างประเทศซึ่งตั้งอยู่ในรัฐแมริแลนด์ สหรัฐ
วันที่ 1 มีนาคม คณะกรรมการประกาศให้สภาบริหารแห่งรัฐเป็นกลุ่มก่อการร้ายเนื่องจาก "การกระทำอันโหดร้าย" ต่อพลเรือนไร้อาวุธ ในวันรุ่งขึ้น คณะกรรมการแต่งตั้งซีนมาออง, ลวีนโก-ละ, ทินทู่นไนง์, และซอเวโซ่ ให้รักษาการตำแหน่งรัฐมนตรีสหภาพในคณะรัฐมนตรีที่คณะกรรมการจัดตั้งขึ้น

**สมาชิก**

**อ้างอิง**

**แหล่งข้อมูลอื่น**
crph.official.mm
ม
ม
ม
ม
นูกูเลกา

ที่ตั้งนูกูเลกาบนเกาะโตงาตาปู
นูกูเลกา (Nukuleka) เป็นหมู่บ้านชาวประมงขนาดเล็กบริเวณชายฝั่งตะวันออกเฉียงเหนือของเกาะโตงาตาปู ประเทศตองงา ในเดือนมกราคม ค.ศ. 2008 เดวิด วี. เบอร์ลี นักโบราณคดีชาวแคนาดาได้กล่าวอ้างว่าที่แห่งนี้เป็น "แหล่งกำเนิดอารยธรรมพอลินีเซีย" 

**ความสำคัญทางโบราณคดี**
เมื่อ ค.ศ. 2007 เบอร์ลีได้นำคณะโบราณคดีในการขุดค้นที่นูกูเลกา และค้นพบชิ้นส่วนเครื่องปั้นดินเผาแลพีตา ซึ่งพวกเขาคาดคะแนว่ามีอายุประมาณ 2,900 ปี เบอร์ลีย์กล่าวว่า "ตองงาเป็นกลุ่มเกาะแรกในพอลินีเซียที่ชาวแลพีตาตั้งถิ่นฐาน...และนูกูเลกาเป็นถิ่นฐานแรกในตองงา" การค้นพบนี้ท้าทายการกล่าวอ้างของซามัว ที่เคยประชาสัมพันธ์ตนเองกว่าทศวรรษในฐานะแหล่งกำเนิดอารยธรรมพอลินีเซีย
ตามการกล่าวอ้างของเบอร์ลี นูกูเลกาเป็นพื้นที่แรกที่ผู้ตั้งถิ่นฐานชาวเมลานีเซียเข้ามาอยู่อาศัย และพัฒนาวัฒนธรรมและโครงสร้างทางสังคมใหม่ กลายเป็นกลุ่มคนอีกกลุ่มหนึ่งที่เรียกว่า "พอลินีเซีย" ก่อนที่จะออกไปตั้งถิ่นฐานตามหมู่เกาะที่ไม่มีใครอยู่ในพอลินีเซีย ใน ค.ศ. 2012 เบอร์ลีและคณะได้รายงานผลการใช้เทคนิคการหาอายุด้วยยูเรเนียม-ทอเรียมเครื่องมือหินปะการังที่ค้นพบในนูกูเลกาย้อนไปได้ถึงสมัย 888 ปีก่อนคริสตกาล (2,838 BP) นั่นจึงทำให้ทราบช่วงเวลาที่แน่นอนของการตั้งถิ่นฐานในช่วงแรกได้
อย่างไรก็ตาม ข้อสรุปของเบอร์ลีถูกตั้งคำถามจากโอกูซีตีโน มาฮีนา อาจารย์ด้านเศรษฐกิจการเมืองแปซิฟิกและมนุษยวิทยาศิลปะแปซิฟิก มหาวิทยาลัยออกแลนด์

**อ้างอิง**
หมวดหมู่:สถานที่ที่มีประชากรในประเทศตองงา
หมวดหมู่:โตงาตาปู
หมวดหมู่:นักแสดงชาวไอริชในศตวรรษที่ 20

หมวดหมู่:นักแสดงในศตวรรษที่ 20
หมวดหมู่:นักแสดงในศตวรรษที่ 20 แบ่งตามสัญชาติ
แบร์รี ฟิตซ์เจอรัลด์

วิลเลียม โจเซฟ ชีลส์ (William Joseph Shields; 10 มีนาคม ค.ศ. 1888 – 14 มกราคม ค.ศ. 1961) หรือชื่อในวงการคือ แบร์รี ฟิตซ์เจอรัลด์ (Barry Fitzgerald) เป็นนักแสดงชาวไอริช อาชีพการแสดงของเขามีช่วงยาวนานตั้งแต่ปี ค.ศ. 1924 ถึง 1961 เขาปรากฏอยู่ในภาพยนตร์ที่มีชื่อเสียงหลายเรื่อง รวมทั้ง Bringing Up Baby  (1938), The Long Voyage Home (1940), How Green Was My Valley  (1941), Going My Way (1944), None but the Lonely Heart  (1944) และ The Quiet Man (1952) เขาได้รับรางวัลออสการ์ สาขานักแสดงสมทบชายยอดเยี่ยมจากบทคุณพ่อฟิตซ์กิบบอนในภาพยนตร์เรื่อง Going My Way (1944) และยังได้รับการเสนอชื่อเข้าชิงรางวัลออสการ์ สาขานักแสดงนำชายยอดเยี่ยมไปพร้อม ๆ กัน
ใน ค.ศ. 2020 เขาถูกจัดให้อยู่ในอันดับที่ 11 ในรายชื่อนักแสดงภาพยนตร์ที่เยี่ยมที่สุดตลอดกาลในไอร์แลนด์ จาก ดิไอริชไทมส์ รวมถึงมีดวงดาวอยู่ในฮอลลีวูดวอล์กออฟเฟมสองดวง โดยดวงดาวหนึ่งสำหรับภาพยนตร์อยู่ที่ 6252 ฮอลลีวูดบูเลวาร์ด อีกดวงดาวสำหรับละครโทรทัศน์อยู่ที่ 7001 ฮอลลีวูดบูเลวาร์ด

**อ้างอิง**

**แหล่งข้อมูลอื่น**
  รูปภาพของแบร์รี ฟิตซ์เจอรัลด์ ใน The Long Voyage Home date=2022-03-11  โดยเน็ด สก็อตต์
หมวดหมู่:บุคคลที่เกิดในปี พ.ศ. 2431
หมวดหมู่:บุคคลที่เสียชีวิตในปี พ.ศ. 2504
หมวดหมู่:นักแสดงสมทบชายยอดเยี่ยม รางวัลออสการ์
หมวดหมู่:ผู้ได้รับรางวัลลูกโลกทองคำ สาขานักแสดงสมทบชายยอดเยี่ยม
หมวดหมู่:นักแสดงชายชาวไอริชในศตวรรษที่ 20
โวตา (ประเทศทาจิกิสถาน)

โวตา (Вота) เป็นหมู่บ้านในแคว้นซุฆด์, ภาคเหนือของประเทศทาจิกิสถาน ซึ่งเป็นส่วนหนึ่งของจาโมอัตอูร์เมตันในเขตอัยนี

**อ้างอิง**
หมวดหมู่:สถานที่ที่มีประชากรในแคว้นซุฆด์
อำเภอฮะรีบ

ฮะรีบ (حريب) เป็นอำเภอของเขตผู้ว่าการมะอ์ริบ ประเทศเยเมน ณ พ.ศ. 2546 อำเภอนี้มีประชากร 33,663 คน

**อ้างอิง**
ฮะรีบ
เวชกันด์

เวชกันด์ (Вешканд) เป็นหมู่บ้านในแคว้นซุฆด์, ภาคเหนือของประเทศทาจิกิสถาน ซึ่งเป็นส่วนหนึ่งของจาโมอัตอูร์เมตันในเขตอัยนี

**อ้างอิง**
หมวดหมู่:สถานที่ที่มีประชากรในแคว้นซุฆด์
โยโวน (อำเภออัยนี)

โยโวน (Ёвон) เป็นหมู่บ้านในแคว้นซุฆด์, ภาคเหนือของประเทศทาจิกิสถาน ซึ่งเป็นส่วนหนึ่งของจาโมอัตอูร์เมตันในเขตอัยนี ตัวหมู่บ้านตั้งอยู่บนทางหลวงสาย RB12

**อ้างอิง**
หมวดหมู่:สถานที่ที่มีประชากรในแคว้นซุฆด์
วัดสำโรงกนุง

วัดสำโรงกนุง (វត្តសំរោងក្នុង) หรือ วัดสำโรงใน เป็นวัดที่เมืองพระตะบอง ประเทศกัมพูชา สร้างเมื่อ พ.ศ. 2243 สมัยเจ้าพระยาอภัยภูเบศร (แบน) เจ้าเมืองคนแรกเคยมาทำพิธีบวงสรวงเวลาเกิดเหตุการณ์สำคัญและเคยสร้างวิหารไม้ไว้ 
วิหารของวัดสร้างเมื่อ พ.ศ. 2433 โดยพระยาอภัยภูเบศร (นอง) หน้าบันไม้แกะสลักทำแบบมุขประเจิด เจดีย์ทรงเครื่องแบบไทยทางซ้ายและขวาด้านหน้าอุโบสถ องค์เรือนธาตุประดับซุ้มทิศ ย่อมุมละเอียด (ย่อมุมไม้ยี่สิบสี่) สัดส่วนเจดีย์เหมือนสถาปัตยกรรมไทยสมัยอยุธยาตอนปลาย อุโบสถสร้างขึ้นโดยเจ้าพระยาอภัยภูเบศรทดแทนหลังเดิมที่สร้างจากไม้ เจดีย์บรรจุอัฐิของคนตระกูลอภัยภูเบศร 11 โกศ นอกจากนั้นยังพบตราพานแว่นฟ้าเดี่ยวบรรจุสมุดใบข่อยบนประตูด้านหลังของวัด บ้างสันนิษฐานว่าเป็นพานรัฐธรรมนูญของไทย เนื่องจากไม่มีรัศมีเปล่งออก มีความเป็นไปได้ว่าเป็นศิลปะคณะราษฎรที่ได้ขยายอิทธิพลเข้าสู่พระตะบองมาตั้งแต่ปี พ.ศ. 2483
ในสมัยเขมรแดง วัดสำโรงกนุงได้ถูกยึด ได้ใช้พื้นที่วัดเป็นที่คัดแยกแรงงาน เป็นเรือนจำและทุ่งสังหาร ในวัดมีหลุมศพมากมาย มีผู้คนตายไปนับร้อยนับพันคน

**อ้างอิง**
สำโรงกนุง
มิโฮะ มิยาฮาระ

มิโฮะ มิยาฮาระ (宮原美穂; Miho Miyahara; 3 กันยายน ค.ศ. 1996 – ) เป็นนักคาราเต้ชาวญี่ปุ่น เธอได้เป็นแชมป์ในรายการคูมิเตะหญิงรุ่นน้ำหนัก 50 กก. ของการแข่งคาราเต้ชิงแชมป์โลก 2018 และคาราเต้ชิงแชมป์เอเชีย 2018
นอกจากนี้ เธอได้รับการกำหนดเป็นตัวแทนประเทศญี่ปุ่น ในการแข่งโอลิมปิกฤดูร้อน 2020 ที่โตเกียว ประเทศญี่ปุ่น ของกีฬาคาราเต้

**อาชีพ**
เธอได้รับรางวัลเหรียญเงินในรายการ 50 กก. หญิง ของการแข่งคาราเต้ชิงแชมป์โลก 2016 ซึ่งจัดขึ้นที่ลินซ์ ประเทศออสเตรีย
ส่วนในปี ค.ศ. 2017 เธอได้รับรางวัลเหรียญเงินในรายการคูมิเตะหญิง 50 กก. ของการแข่งเวิลด์เกมส์ 2017 ที่วรอตสวัฟ ประเทศโปแลนด์ โดยในรอบชิงชนะเลิศ เธอเป็นฝ่ายแพ้อาแล็กซ็องดรา เรคเคีย จากประเทศฝรั่งเศส
ในการแข่งคาราเต้ชิงแชมป์เอเชีย 2018 ซึ่งจัดขึ้นที่อัมมาน ประเทศจอร์แดน เธอได้รับรางวัลเหรียญทองจากรายการคูมิเตะหญิงรุ่นน้ำหนัก 50 กก. ไม่กี่วันต่อมา เธอได้รับรางวัลเหรียญทองในรายการคูมิเตะหญิงรุ่นน้ำหนัก 50 กก. ของการแข่งคาราเต้ชิงแชมป์มหาวิทยาลัยโลก 2018 ซึ่งจัดขึ้นที่โคเบะ ประเทศญี่ปุ่น หนึ่งเดือนต่อมา เธอได้รับหนึ่งในเหรียญทองแดงในรายการคูมิเตะหญิงรุ่นน้ำหนัก 50 กก. ของการแข่งคาราเต้ในเอเชียนเกมส์ 2018 ซึ่งจัดขึ้นที่จาการ์ตา ประเทศอินโดนีเซีย
ในการแข่งคาราเต้ชิงแชมป์เอเชีย 2019 ซึ่งจัดขึ้นที่ทาชเคนต์ ประเทศอุซเบกิสถาน เธอได้รับรางวัลเหรียญเงินจากรายการคูมิเตะหญิงรุ่นน้ำหนัก 50 กก. โดยในรอบชิงชนะเลิศ เธอเป็นฝ่ายแพ้บาครีนีโซ บาเบวา จากประเทศอุซเบกิสถาน

**ความสำเร็จ**

**อ้างอิง**

**แหล่งข้อมูลอื่น**
หมวดหมู่:นักคาราเต้หญิงชาวญี่ปุ่น
ยุทธการที่โวโรเนจ (ค.ศ. 1942)

ยุทธการที่โวโรเนจ หรือ ยุทธการที่โวโรเนจครั้งที่หนึ่ง เป็นการสู้รบบนแนวรบด้านตะวันออกในสงครามโลกครั้งที่สอง การสู้รบภายในและบริเวณรอบ ๆ เมืองโวโรเนจที่มีความสำคัญทางยุทธศาสตร์บนแม่น้ำดอน อยู่ห่างจากทางตอนใต้ของกรุงมอสโก ระยะทางประมาณ 450 กิโลเมตร(280 ไมล์) ตั้งแต่วันที่ 28 มิถุนายน - 24 กรกฎาคม ค.ศ. 1942 ซึ่งเป็นการเปิดฉากการรุกฤดูร้อนของเยอรมันในปี ค.ศ. 1942

**อ้างอิง**
ส
ส
หมวดหมู่:เหตุการณ์ในเดือนมิถุนายน พ.ศ. 2485
โจแอนน์ วัลลีย์

โจแอนน์ วัลลีย์ (Joanne Whalley; เกิด 25 สิงหาคม ค.ศ. 1961) เป็นนักแสดงภาพยนตร์และโทรทัศน์ชาวอังกฤษ เธอได้รับการเรียกขานเป็น โจแอนน์ วัลลีย์-คิลเมอร์ (Joanne Whalley-Kilmer) ใน ค.ศ. 1988 ถึง 1996 ในช่วงที่เธอแต่งงานกับวัล คิลเมอร์
เธอมีผลงานทางโทรทัศน์เป็นหลัก แต่ยังแสดงในภาพยนตร์เกือบ 30 เรื่อง ได้แก่ แดนซ์วิทอะสเตรนเจอร์ (1985), วิลโลว์ (1988), สแกนดัล (1989),, สตอรีวิลล์ (1992)  เดอะซีเครตแรปเชอร์ (1993) and มาเธอร์สบอยส์ (1994)

**อ้างอิง**

**แหล่งข้อมูลอื่น**
โจแอนน์ วัลลีย์
หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2519
หมวดหมู่:จักรวาลภาพยนตร์มาร์เวล
วัดด็อมเร็ยซอ

วัดด็อมเร็ยซอ (វត្តដំរីស) หรือ วัดช้างเผือก เป็นวัดที่เมืองพระตะบอง จังหวัดพระตะบอง ประเทศกัมพูชา สร้างเมื่อ พ.ศ. 2447 โดยเจ้าพระยาอภัยภูเบศร (ชุ่ม) ซึ่งขณะนั้นดำรงตำแหน่งเป็นเจ้าพระยาคทาธรธรณินทร์ เจ้าเมืองพระตะบอง กล่าวกันว่าเป็นวัดพี่น้องกับวัดแก้วพิจิตร จังหวัดปราจีนบุรี ประเทศไทย

**ประวัติ**
ที่มาการสร้างวัดเนื่องจากคุณหญิงสอิ้ง ภรรยาเอกของเจ้าพระยาอภัยภูเบศรล้มป่วย ได้ไปบนว่าถ้าหายป่วยแล้วจะสร้างวัด เมื่อท่านหายป่วยแล้ว เจ้าพระยาอภัยภูเบศรและคุณหญิงสอิ้งจึงสร้างวัดนี้ขึ้น หลังจากคุณหญิงสะอิ้งเสียชีวิตได้นำอัฐิของท่านมาบรรจุในเจดีย์ที่วัดแห่งนี้ โดยมีช่างผู้ควบคุมการก่อสร้างชื่อ เจียงโตว
ในปี พ.ศ. 2563 รัฐบาลไทยส่งเงินสนับสนุนบูรณะกุฏิโบราณของวัดจำนวน 10,000 ดอลลาร์สหรัฐ

**อุโบสถ**
อุโบสถก่ออิฐถือปูนทรงสี่เหลี่ยมผืนผ้าขนาดยาว 11 ห้องเสา กว้าง 5  ห้องเสา ตั้งบนฐานยกพื้นสูงสองชั้น โดยมีเสมานั่งแท่นประจำทั้งแปดทิศ ทำหน้าที่กำหนดเขตพัทธสีมา ทั้งหมดนี้ล้อมรอบด้วยกำแพงแก้ว มีซุ้มประตูเข้าออกประจ่าย่านกลางของกำแพงแก้วทั้ง 4 ทิศ พื้นที่ภายในอาคารอุโบสถที่ล้อมรอบด้วยผนังก่ออิฐ มีขนาด 7 ห้องเสา พื้นที่นอกผนังก่ออิฐบนชาลายกพื้นของอุโบสถ 
อุโบสถประดับด้วยลวดลายปูนปั้นทั้งภายในและภายนอกไม่ว่าจะเป็นที่หน้าบัน หัวเสา ซุ้มประตู และหน้าต่าง เป็นงานปูนปั้นลงสีฝีมือวิจิตรพิสดาร ทั้งงานประติมากรรมในแบบนูนต่ำ นูนสูง และลอยตัว เช่น งานปูนปั้นนูนต่ำลวดลายดอกไม้ที่ประดับอยู่ที่ฐานวางพระพุทธรูป งานปูนปั้นเรื่อง รามเกียรติ์ นูนสูงบริเวณระเบียงทางเดินด้านนอก (ด้านล่าง) งานปูนปั้นครุฑลอยตัวเพรียวลมประดับหัวเสาแต่ละต้นที่เป็นประติมากรรมลอยตัวปั้นได้อย่างละเอียดอ่อนช้อย งานปูนปั้นพระเวสสันดรทรงช้างเผือกปัจจัยนาเคนทร์ (พญาปัจจัยนาค) มีพราหมณ์เมืองคลิงคราชเข้ามากราบขอพญาช้างปัจจัยนาค งานปูนปั้นเรื่องราวการสัประยุทธ์ระหว่างพระรามกับทศกัณฐ์บริเวณด้านหน้าพระอุโบสถ และระหว่างพระลักษณ์กับอินทรชิตบริเวณด้านหลังโบสถ์ ภายในอุโบสถมีพระพุทธรูปประธาน มีภาพจิตรกรรมฝาผนังเรื่องราวพุทธประวัติในแบบมีความลึกสามมิติ ช่างวาดรูประบุว่าชื่อ "เอ็น เปรย เจีย" ซึ่งเคยมาศึกษาเขียนรูปที่ประเทศไทย
นอกจากนั้น บริเวณเหนือกรอบประตูด้านหน้าและหลังอุโบสถยังมีการทำปูนปั้นตราแผ่นดินพระบาทสมเด็จพระจุลจอมเกล้าเจ้าอยู่หัวแห่งราชอาณาจักรสยาม
ถัดจากพระอุโบสถไปทางตะวันตกเป็นที่ตั้งของศาลาการเปรียญและโรงครัวของวัด

**อ้างอิง**
ด็อมเร็ยซอ
วัดแทนวันดีเจริญสุข

วัดแทนวันดีเจริญสุข เป็นวัดราษฎร์สังกัดคณะสงฆ์มหานิกาย ตั้งอยู่ในแขวงแสมดำ เขตบางขุนเทียน กรุงเทพมหานคร มีเนื้อที่ 9 ไร่ 1 งาน 80 ตารางวา 
วัดแทนวันดีเจริญสุข เดิมตั้งเป็น สำนักสงฆ์แทนวันดีเจริญสุข สร้างด้วยกำลังทรัพย์ของตาเจริญ แทนวันดี พร้อมด้วยลูกหลาน ญาติมิตร โดยเริ่มสร้างกุฏิ 2 ชั้น 2 หลัง และห้องน้ำ 8 ห้อง ในวันที่ 1 กันยายน พ.ศ. 2546 และเริ่มวางรากฐานศาลาการเปรียญ กว้าง 18 เมตร ยาว 45 เมตร สูง 3 ชั้น เมื่อวันพฤหัสบดีที่ 19 กุมภาพันธ์ พ.ศ. 2547 ได้รับอนุญาตสร้างวัดที่ถูกต้องตามกฏหมายเมื่อวันที่ 15 กุมภาพันธ์ พ.ศ. 2559
อาคารเสนาสนะได้แก่ ศาลาการเปรียญ กว้าง 18 เมตร ยาว 45 เมตร สูง 3 ชั้น อาคารชั้น 1 เป็นห้องประชุมเอนกประสงค์ ชั้น 2 เป็นห้องพักผู้ปฏิบัติและเจริญภาวนา ชั้น 3 เป็นห้องประชุม หอระฆังมีฐานกว้างและยาวด้านละ 4 เมตร 3 ชั้น รวมความสูง 16 เมตร เป็นที่ประดิษฐาน ระฆัง ฆ้อง กลอง เขตสังฆาวาสอยู่ทางด้านตะวันตกของศาลาการเปรียญและหอสวดมนต์ เขตนี้มีกุฏิสงฆ์หลายหลัง ปูชนียวัตถุ ได้แก่ พระพุทธสีหไสยาสน์ เป็นพระพุทธรูปปางบรรทม สร้างด้วยหินทรายสีเขียว องค์พระยาว 5.20 เมตร กว้าง 1.50 เมตร น้ำหนัก 15 ตัน พระพุทธลีลาประชาปีติ เป็นพระปางพุทธลีลา สร้างด้วยหินทรายสีเขียว ความสูง 2.60 เมตร พระมหากัจจายนะ เป็นพระที่สร้างจากหินทรายขาวอมชมภู หน้าตัก 2.30 เมตร สูง 5.90 เมตร

**อ้างอิง**
แทนวันดีเจริญสุข
เจย์ อาลี

เจย์ อาลี (Jay Ali; เกิด 29 มีนาคม พ.ศ. 2525) เป็นนักแสดงชาวอังกฤษเชื้อสายปากีสถานที่อาศัยอยู่ในลอสแองเจลิส เขามีชื่อเสียงจากการรับบท ทิโมธี ในเรื่อง เดอะฟอสเตอร์ส ของ ฟรีฟอร์ม และ เรย์ นาดีม ในเรื่อง แดร์เดวิล

**อ้างอิง**
หมวดหมู่:นักแสดงอังกฤษ
หมวดหมู่:บุคคลที่เกิดในปี พ.ศ. 2525
หมวดหมู่:จักรวาลภาพยนตร์มาร์เวล